Innovatsion oʻqitish uslublarini joriy etish yoʻli bilan haydovchilarni tayyorlash va qayta tayyorlash, shuningdek ularning malakasini oshirish tizimini yanada takomillashtirish toʻgʻrisida
(resolution, 2022-04-13)

Soʻnggi yillarda respublikada haydovchilik madaniyatini va avtotransport vositalari haydovchilarining bilim darajasini oshirish yuzasidan kompleks chora-tadbirlar amalga oshirilmoqda. Axborot-kommunikatsiya va taʼlim texnologiyalaridan foydalanish asosida avtotransport vositalari haydovchilarini tayyorlash va qayta tayyorlash tizimida qoʻllanilayotgan innovatsiya uslublari oʻqitish jarayonini sifat jihatidan yangi bosqichga koʻtardi. Bu esa malaka imtihonlarini topshirish samaradorligini oshirish hamda haydovchilarning yoʻl harakati xavfsizligi masalasida huquqiy bilimini taʼminlash imkonini berdi. Shu bilan birga, haydovchilar malakasini muntazam oshirishni nazarda tutadigan qonun talablari yetarli darajada bajarilmayapti. Aksariyat hollarda yuridik shaxslarga tegishli transport vositalarini boshqarayotgan haydovchilar yoʻl-transport hodisalari ishtirokchilariga aylanib qolmoqda. Yoʻl harakati xavfsizligini, fuqarolar hayoti va salomatligini taʼminlash, yoʻl-transport hodisalarining oldini olish choralarini kuchaytirish, shuningdek oʻquv jarayoniga innovatsiya uslublarini joriy etish yoʻli bilan yuridik shaxslarga tegishli avtotransport vositalarini boshqarayotgan haydovchilarning malakasini oshirish tartibini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining yoʻl harakati xavfsizligini taʼminlashga qaratilgan qarorlarini samarali amalga oshirish maqsadida “Avtotest Report” masʼuliyati cheklangan jamiyati (keyingi oʻrinlarda “Avtotest Report” MChJ deb ataladi) tomonidan: avtotransport vositalari haydovchilarini tayyorlash va qayta tayyorlash boʻyicha oʻqitishning uygʻunlashgan uslublari qoʻllangan holda yangi taʼlim texnologiyalaridan keng foydalanilayotganligi; oʻquv jarayoniga oʻquvchilarning oʻzlashtirish darajasini oshirishga qaratilgan, oʻqitish monitoringini olib borish va uni rejalashtirish imkonini beradigan avtomatlashtirilgan kompleks axborot tizimi joriy etilganligi; avtotransport vositalari haydovchilarining malakasini oshirish boʻyicha “Avtotest 3.0” oʻquv-uslubiy kompleks ishlab chiqilganligi maʼlumot uchun qabul qilinsin. 3. Belgilansinki, yuridik shaxslar avtotransport vositalari haydovchilarining malakasini oshirish tadbirlarini moliyalashtirish ish beruvchilarning mablagʻlari hisobiga, boshqa shaxslarning esa — oʻz mablagʻlari hisobiga amalga oshiriladi. 5. Avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha taʼlim muassasalari (davlat taʼlim muassasalaridan tashqari) bitiruvchilarning huquqiy savodxonligini yanada takomillashtirish uchun ularni oʻquv qoʻllanmalari bilan zarur miqdorda taʼminlasin va “Avtotest” oʻquv qoʻllanmalari hamda boshqa zamonaviy oʻqitish vositalarining qiymatini taʼlim xizmatlari tannarxiga kiritsin. 6. “Avtotest Report” MChJ tomonidan Oʻzbekiston Respublikasi Ichki ishlar vazirligi Yoʻl harakati xavfsizligi bosh boshqarmasiga qoʻshma bitimlar asosida kompyuter va server texnikasi, shuningdek “Avtotest” oʻquv-uslubiy vositalariga mos keladigan dasturiy mahsulotlarni begʻaraz topshirish toʻgʻrisida belgilangan tartibda qaror qabul qilinganligi maʼlumot uchun qabul qilinsin. 7. Oʻzbekiston Respublikasi Ichki ishlar vazirligi: Oʻzbekiston Milliy axborot agentligi, Milliy teleradiokompaniyasi, Axborot va ommaviy kommunikatsiyalar agentligi bilan birgalikda bosma hamda elektron axborot vositalarini, shu jumladan butunjahon Internet tarmogʻini keng jalb etgan holda aholi oʻrtasida ushbu qarorning maqsadlari va vazifalarining muntazam hamda har tomonlama yoritilishini tizimli asosda taʼminlasin; Oʻzbekiston Respublikasi Adliya vazirligi, manfaatdor vazirliklar hamda idoralar bilan birgalikda qonun hujjatlariga ushbu qarordan kelib chiqadigan, shu jumladan 2018-yilning 1-iyulidan boshlab yuridik shaxslarga tegishli avtotransport vositalarini sertifikatsiz boshqarayotgan shaxslar (haydovchilar)ga nisbatan maʼmuriy javobgarlikni joriy etishni, litsenziya/litsenziya kartochkalarining amal qilishini belgilangan tartibda toʻxtatish yoki bekor qilishni nazarda tutadigan oʻzgartirishlar va qoʻshimchalar toʻgʻrisida ikki oy muddatda Vazirlar Mahkamasiga takliflar kiritsin. 8. Oʻzbekiston Respublikasi Hukumatining 2-ilovaga muvofiq ayrim qarorlariga 2018-yil 1-yanvardan boshlab oʻzgartirish va qoʻshimchalar kiritilsin. 9. Vazirliklar va idoralar oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsinlar. 10. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov, ichki ishlar vaziri P.R. Bobojonov zimmasiga yuklansin. 4. Vazirlar Mahkamasining “Oʻzbekiston Respublikasida avtomototransport vositalari va shahar elektr transporti vositalari haydovchilarini tayyorlash va qayta tayyorlash tizimida taʼlim jarayonini takomillashtirish va oʻqitishning zamonaviy usullarini joriy etish chora-tadbirlari toʻgʻrisida” 2015-yil 30-apreldagi 106-son qarori (Oʻzbekiston Respublikasi QT, 2015-y., 4-son 32-modda) 2-bandi ikkinchi xatboshiga “amalga oshirish huquqini” soʻzlaridan keyin “shuningdek Oʻzbekiston Respublikasida yuridik shaxslarga tegishli avtotransport vositalarini boshqaradigan shaxslar (haydovchilar) malakasini oshirish faoliyatini yuritish boʻyicha alohida huquqni” soʻzlari qoʻshilsin.